钦定古今图书集成/明伦汇编/氏族典/第021卷 > 《廖用贤尚友录》 > 童贯
## 钦定古今图书集成/明伦汇编/氏族典/第021卷 > 《廖用贤尚友录》 > 童贯

按《宋史童贯传》：“贯少出李宪之门，性巧媚，自给事宫
掖，即善策人主微指，先事顺承。徽宗立，置明金局于
杭，贯以供奉官主之。始与蔡京游，京进，贯力也。京既
相，赞策取青唐，合兵十万，命王厚专阃寄，而贯监其
军。师出复四州，擢景福殿使、襄州观察使。未几，为熙
河兰湟秦凤路经略安抚制置使，累迁武康军节度”
使，讨溪哥藏征，复积石、军洮州，加检校司空。颇恃功
骄恣。政和元年，进检校太尉，使契丹。使还，为陕西、河
东、河北宣抚使，俄开府仪同三司，签书枢密院、河西
北两房。不三岁，领院事。更武信、武宁、护国、河东山南
东道、剑南东川等九镇、太傅、泾国公。时人称蔡京为
“公相”，因称贯为“媪相。”将秦、晋锐师，深入河、陇，大将刘
法遇伏死，贯隐其败，以捷闻。会方腊起睦州，势甚张。
徽宗遣童贯、谭稹为宣抚制置使，率禁旅及秦、晋蕃、
汉兵十五万以东，生擒腊，馀党悉平。进贯太师，徙国
楚。既以复燕山功，加封徐、豫两国。越两月，命致仕。明年，复起领枢密院，宣抚河北、燕山。宣和七年，封广阳
郡王。粘罕南侵，贯奔入都，议者蜂起。初贬左卫上将
军，连谪昭化军节度副使，窜之英州、吉阳军，行未至，
诏数其十大罪，命监察御史张征迹其所至，莅斩之，
及于南雄。既诛，函首赴阙，枭于都市。